google/wiki40b huggingface dataset:
Πααμιούτ

Το Πααμιούτ, πρώην γνωστό ως Φρεντέρικσχαμπ, είναι μια πόλη στη νοτιοδυτική Γροιλανδία στον δήμο Σερμερσόοκ.

Γεωγραφία

Το Πααμιούτ ρίσκεται στην ακτή της θάλασσας του Λαμπραντόρ στο νότιο άκρο μιας μικρής εκβολής που ονομάζεται Κουαννερσόοκ ("Ορμίσκος").

Ιστορία

Οι άνθρωποι ζούσαν στην περιοχή του Πααμιούτ από το 1500 π.Χ. περίπου. Το όνομα Πααμιούτ προέρχεται από τη γροιλανδική γλώσσα και σημαίνει "Όσοι κατοικούν στο στόμιο (του φιόρδ)".
Η εμπορική θέση του Φρεντερικσχάαμπ (μερικές φορές είναι γνωστό ως Ελπίδα του Φρειδερίκου) ιδρύθηκε από την εταιρεία του Γιάκομπ Σέβεριν το 1742 και ονομάστηκε προς τιμήν του πρίγκιπα Φρειδερίκου (αργότερα έγινε γνωστό ως ο βασιλιάς Φρειδερίκος Ε΄ της Δανίας).
Η κοινότητα ευημερούσε στην εμπορία προϊόντων γούνας και φαλαινών. Έγινε επίσης γνωστός και για τους καλλιτέχνες σαπουνόπετρας. Η πόλη έχει μια από τις καλύτερες εκκλησίες στη Γροιλανδία, που χτίστηκε το 1909 από ξύλο σε νορβηγικό στιλ.
Ακολουθώντας τις θερμόμενες κλιματικές τάσεις της δεκαετίας του 1920, το Πααμιούτ ανέπτυξε μια ανερχόμενη βιομηχανία μπακαλιάρου μεταξύ της δεκαετίας του 1950 και του 1989, όταν το απόθεμα μειώθηκε. Σε σχέση με ένα αναπτυξιακό σχέδιο που ονομάζεται G60 Paamiut επελέγη ως τόπος διαμονής για ολόκληρο τον πληθυσμό του πρώην δήμου Πααμιούτ. Ως εκ τούτου, ο αριθμός των ατόμων που ζουν εκεί αυξήθηκε σημαντικά κατά τη διάρκεια αυτής της περιόδου.
Υπάρχει ένα τοπικό μουσείο στο κέντρο της πόλης στα αρχικά κτίρια του προηγούμενου αιώνα, μεταξύ των οποίων ένα εργαστήριο ξυλουργών και μια αποθήκη αλατιού. Η Πριγκιπική Οικογένεια του Δανικού Στέμματος επισκέφθηκε την πόλη ως μέρος μιας επίσημης περιοδείας στη Γροιλανδία το καλοκαίρι του 2014.

Οικονομία

Όπως συμβαίνει και με άλλες πόλεις της δυτικής Γροιλανδίας, η θάλασσα είναι ελεύθερη από πάγο κατά τη διάρκεια του χειμώνα, ενώ η αλιεία είναι η κύρια κατοχή των κατοίκων της περιοχής. Τα παγόβουνα που έρχονται κατά μήκος της ανατολικής ακτής της Γροιλανδίας με το Ρεύμα της Ανατολικής Γροιλανδίας και συνεχίζουν κατά μήκος της δυτικής ακτής με το Ρεύμα της Δυτικής Γροιλανδίας κανονικά φθάνουν το φθινόπωρο, φέρνοντας πολλές φώκιες σηματοδοτώντας αυτή την εποχή ωραία στιγμή για τους τοπικούς κυνηγούς.

Πληθυσμός

Με 1.515 κατοίκους το 2013, είναι η όγδοη μεγαλύτερη πόλη στη Γροιλανδία, πέφτοντας από την έβδομη θέση του 2005. Το Πααμιούτ έχει χάσει αρκετό πληθυσμό σχεδόν κάθε χρόνο τις τελευταίες δύο δεκαετίες: περισσότερο από 31% σε σχέση με τα επίπεδα του 1990, σχεδόν 20% σε σχέση με το 2000 και περισσότερο από 16% σε σχέση με το 2005.

Μεταφορές

Το Πααμιούτ είναι λιμάνι κλήσης για την ακτοπλοϊκή υπηρεσία Arctic Umiaq. Τον Νοέμβριο του 2007, το Αεροδρόμιο του Πααμιούτ χτίστηκε από το Mittarfeqarfiit. Οι πτήσεις προς Νουούκ και Ναρσαρσουάκ εξυπηρετούνται από αεροσκάφη της Air Greenland STOL.
Πρωτάθλημα καλαθοσφαίρισης Α1 εθνικής κατηγορίας ανδρών 2006-2007

Πρωταθλητής

Παναθηναϊκός Α.Ο.
Σύνθεση: Μίλος Βούγιανιτς, Δημήτρης Διαμαντίδης, Σάνι Μπετσίροβιτς, Τόνι Ντελκ, Νίκος Χατζηβρέττας, Φραγκίσκος Αλβέρτης, Δημήτρης Παπανικολάου, Ντούσαν Σάκοτα, Ραμούνας Σισκάουσκας, Μάικλ Μπατίστ, Δήμος Ντικούδης, Κώστας Τσαρτσαρής, Ρομπέρτας Γιαβτόκας, Ντέγιαν Τομάσεβιτς, Προπονητής: Ζέλιμιρ Ομπράντοβιτς

Πολυτιμότερος Παίκτης (MVP)

Δημήτρης Διαμαντίδης
Δερμάτι

Το δερμάτι είναι ένας σάκος από δέρμα κατσίκας μέσα στον οποίο παρασκευάζεται παραδοσιακά το ξινόγαλο. Το δέρμα της κατσίκας ξυριζόταν, καθαριζόταν και δενόταν ώστε να εφαρμόζει στον ώμο ή την πλάτη των βοσκών. Το κουβαλούσαν οι βοσκοί στις ορεινές περιοχές της Ελλάδας για να έχουν να πίνουν καθώς βοσκούσαν τα πρόβατα. Ενώ ο βοσκός περπατούσε, το ξινόγαλο αναμειγνύονταν μέσα στο δερμάτι και αποκτούσε ομογενή υφή και γεύση. Ανά διαστήματα πρόσθεταν φρέσκο γάλα και η διαδικασία ωρίμανσης του ξινόγαλου ξεκινούσε από την αρχή. Αυτό ήταν το καθημερινό τους φαγητό, το οποίο θεωρούσαν εξαιρετικά θρεπτική και δυναμωτική τροφή.
Βασίλειος Κορφιωτάκης

Βιογραφία

Γεννήθηκε στην Πάτρα και αναγορεύτηκε διδάκτωρ της Νομικής Σχολής του Πανεπιστημίου των Αθηνών. Σπούδασε επίσης Πολιτικές επιστήμες στη Βιέννη.
Από τον Απρίλιο του 1936 ως τον Φεβρουάριο του 1938 ήταν Νομάρχης Χαλκιδικής (διορισμένος). Στη συνέχεια (Αύγουστος 1941) διορίστηκε Πολιτικός διοικητής του Αγίου Όρους και παρέμεινε διοικητής ως τον Φεβρουάριο του 1943, οπότε εξαναγκάστηκε σε παραίτηση λόγω της αντίθεσής του προς τα συμφέροντα των σλαβόφωνων μοναστηριών. Το 1951 ανέλαβε γενικός γραμματέας του Υπουργείου Εσωτερικών και αργότερα αντιπρόεδρος του Ανωτάτου Συμβουλίου Δημοσίων Υπηρεσιών.
Πέθανε το 1983 και κηδεύτηκε στις 5 Ιουλίου από το Πρώτο Νεκροταφείο Αθηνών.
Πρωτάθλημα καλαθοσφαίρισης Α2 εθνικής κατηγορίας ανδρών 1986-1987

Το πρωτάθλημα της Α2΄ Εθνικής κατηγορίας μπάσκετ ανδρών διεξήχθη για πρώτη φορά τη σεζόν 1986-87. Η Α2΄ δημιουργήθηκε ως μια ενδιάμεση κατηγορία μεταξύ της Α΄ Εθνικής, που μετονομάστηκε σε Α1΄, και της Β΄ Εθνικής. Διεξήχθη σε έναν όμιλο, με συμμετοχή 12 ομάδων. Πρωταθλητής αναδείχθηκε ο Πανελλήνιος Γ.Σ., ο οποίος ανέβηκε στην Α1΄. Επίσης, μαζί με τον δευτεραθλητή Α.Ο. Παγκρατίου, μετείχαν στον β΄ γύρο των πλέι-οφ της Α1΄.
Πλάτων Χατζημιχάλης

Βιογραφικά στοιχεία

Γεννήθηκε στη Σμύρνη και ήταν γιος του Θεόδωρου Χατζημιχάλη. Διατηρούσε στενούς δεσμούς με την Γερμανία διατηρώντας στην Ελλάδα αντιπροσωπείες γερμανικών εταιρειών. Στην κυβέρνηση Τσολάκογλου διορίστηκε υπουργός Εθνικής Οικονομίας, πράξη με την οποία εναντιώθηκε η οικογένειά του. Μετά την απελευθέρωση της Ελλάδας παραπέμφθηκε σε δίκη και καταδικάστηκε σε είκοσι χρόνια φυλάκιση.
Υπήρξε επίτροπος του ναού της Μεταμορφώσεως στην Πλάκα καθώς και φίλος του Αρχιεπισκόπου Χρύσανθου. Με την τελευταία του ιδιότητα επισκέφθηκε τον Αρχιεπίσκοπο προκειμένου να τον πείσει να ορκίσει την κυβέρνηση Τσολάκογλου, κάτι που τελικά δεν κατόρθωσε. Είχε συγγράψει το έργο "Ιστορία της Ελληνικής Βιομηχανίας, 1890 - 1940".
Ήταν παντρεμένος με την Αγγελική Χατζημιχάλη και είχαν αποκτήσει έναν γιο, τον Νίκο Χατζημιχάλη. Εγγονός του είναι ο Πλάτων - Αλέξιος Χατζημιχάλης, πρέσβης.
Ούλρικ της Δανίας (1611-1633)

Βιογραφία

Ήταν ο τρίτος γιος του Χριστιανού Δ΄ της Δανίας & Νορβηγίας και και της Άννας-Αικατερίνης των Χοεντσόλερν, κόρης του Ιωακείμ-Φρειδερίκου εκλέκτορα του Βρανδεμβούργου.
Γεννήθηκε στο ανάκτορο Φρέντερικσμπορκ του Χίλλεροτ. Ως γιος του βασιλιά της Δανίας είχε τον τίτλο του δούκα του Σλέσβιχ & Χόλσταϊν. Το 1624 διαδέχθηκε τον θείο του Ούλρικ ως διοικητής του πριγκιπάτου-επισκοπής του Σβερίν. Όμως το 1828 ο Αλβέρτος φον Βάλλενσταϊν εισέβαλε κατά τον Τριακονταετή Πόλεμο στο Σβερίν και το κατέλαβε. Ο πατέρας του το επόμενο έτος αναγκάστηκε να αποκηρύξει όλες τις διεκδικήσεις επισκοπών της οικογένειάς του. Το 1631 οι Σουηδοί ελευθέρωσαν το Σβερίν, αλλά ο Ούλρικ δεν κατάφερε να επανέλθει εκεί ως διοικητής.
Απεβίωσε το 1633 στο Σβάιντνιτς σε ηλικία 22 ετών.
Γιάννης Ξανθούλης

Βιογραφικά στοιχεία

Γεννήθηκε στην Αλεξανδρούπολη, στον Έβρο, το 1947 από γονείς πρόσφυγες από την Ανατολική Θράκη. Σπούδασε δημοσιογραφία, σχέδιο και ενδυματολογία θεάτρου. Από το 1969 εργάζεται ως δημοσιογράφος και χρονογράφος σε εφημερίδες, περιοδικά και ραδιόφωνο. Το πρώτο του μυθιστόρημα, Μεγάλος Θανατικός, κυκλοφόρησε το 1981 και το 1982 ξεκίνησε να γράφει τα «Σαββατιάτικα» στην εφημερίδα Ελευθεροτυπία. Έγραψε  αρκετά σατιρικά κείμενα και θεατρικά έργα από τα οποία τα περισσότερα παρουσιάστηκαν στο ελληνικό θέατρο. Ακόμη ασχολήθηκε και με το παιδικό θέατρο, καθώς επίσης έγραψε και εικονογράφησε παιδικά  βιβλία. Το 2012 δέχθηκε έντονη κριτική για τις θέσεις του όπως δημοσιεύτηκαν από αρθρογραφία του.  Βιβλία του έχουν μεταφραστεί σε πολλές γλώσσες. Είναι μέλος της Εταιρείας Συγγραφέων και της ΕΣΗΕΑ.
Διοργανώσεις Ε.Π.Σ. Αθηνών 1984–85

Τα Αθηναϊκά τοπικά πρωταθλήματα Αθηνών της αγωνιστικής περιόδου 1984-85 διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και πέντε ομίλους (των 15-16 ομάδων) στην τρίτη κατηγορία. Συνολικά, στη διοργάνωση έλαβαν μέρος 167 σωματεία (36 στην Α΄, 54 στη Β΄ και 77 στη Γ΄Αθηνών).
Το πρωτάθλημα της Α΄ ΕΠΣΑ κατέκτησαν ο Α.Ο. Γαλατσίου στον Α΄ όμιλο και ο Α.Ο. Βουλιαγμένης στο Β΄ όμιλο. Υπερπρωταθλήτρια αναδείχθηκε η ομάδα του Α.Ο. Βουλιαγμένης, η οποία επικράτησε με σκορ 1-0 του αντιπάλου της, στον άτυπο τελικό που έγινε στις 19 Ιουνίου στο γήπεδο της Ηλιούπολης. Προηγουμένως, ο Α.Ο. Βουλιαγμένης είχε νικήσει με σκορ 4-2 στα πέναλτι (καν. αγώνας και παράταση 2-2) τον Ακράτητο (με τον οποίο είχε ισοβαθμίσει στην πρώτη θέση του Β΄ομίλου) σε αγώνα μπαράζ στο γήπεδο Νήαρ Ήστ της Καισαριανής. 
Α.Ο. Βουλιαγμένης και Α.Ο. Γαλατσίου κέρδισαν την άνοδο στο Εθνικό Ερασιτεχνικό Πρωτάθλημα.
Στους τρεις ομίλους της Β΄ Αθηνών τους τίτλους πήραν ο Α.Ο. Καλαμακίου, ο  Α.Σ. Παπάγου και ο Π.Α.Ο. Καματερού.
Κυπελλούχος ΕΠΣΑ για το 1985 αναδείχτηκε ο Ήφαιστος Περιστερίου, επικρατώντας στον τελικό της 3ης Απριλίου με σκορ 3-1 του Γ.Σ. Ηλιούπολης.
Μεγάλη Παραλία (Ιεράπετρα)

Η μεγάλη παραλία βρίσκεται 5 χιλιόμετρα ανατολικά της Ιεράπετρας κοντά στο χωριό Κουτσουνάρι. Εκτείνεται για 5 χιλιόμετρα γι' αυτό ονομάζεται και Μεγάλη παραλία. Η αξιοποίηση της παραλίας ξεκίνησε μετά το 1970 γι' αυτό και η ανάπτυξή της είναι ήπια.
Η παραλία δεν είναι οργανωμένη, εκτός από ένα μικρό κομμάτι της που έχει ξαπλώστρες, ομπρέλες και μια καντίνα. Το ανατολικό κομμάτι της παραλίας, που βρίσκεται κάτω από γνωστή ταβέρνα, είναι επίσης πολύ οργανωμένο. Σε όλη την υπόλοιπη παραλία, πολλά δέντρα, κυρίως αλμυρίκια, μπορούν να προσφέρουν σκιά στους επισκέπτες της. Σε όλο το μήκος της, η παραλία, έχει ψιλό βοτσαλάκι και σε κάποια σημεία σχετικά ρηχά νερά. Λόγω του μήκους της, η μεγάλη παραλία προσφέρεται για πολλά θαλάσσια σπορ.
Αποτελεί μία από της ομορφότερες όλης της Κρήτης, και μαζί με πολλές άλλες είναι βραβευμένη με Γαλάζια Σημαία.
Σταύρος Ψυχάρης

Βιογραφία

Γεννήθηκε στην Αθήνα και θείος του ήταν ο Κώστας Λουλές, ηγετικό στέλεχος και βουλευτής του ΚΚΕ. Άρχισε την δημοσιογραφική του καριέρα το 1964 στην αριστερή εφημερίδα «Δημοκρατική Αλλαγή» (ενώ ήταν γραμμένος και στον Ελληνο-Σοβιετικό Σύνδεσμο) για να προσληφθεί κατά της διάρκεια της δικτατορίας ως κοινοβουλευτικός συντάκτης της εφημερίδας Έθνος. Από το 1972 εργάζεται στο εκδοτικό όμιλο Δημοσιογραφικός Οργανισμός Λαμπράκη (ΔΟΛ), αρχικά ως δημοσιογράφος και εν συνεχεία ως πολιτικός συντάκτης της εφημερίδας Τα Νέα. Μετά την πτώση της Χούντας των Συνταγματαρχών το περιοδικό της ανανεωτικής αριστεράς Αντί υποστήριξε ότι ο Ψυχάρης διατηρούσε επαφές με ορισμένους αξιωματικούς του καθεστώτος που του έδιναν πληροφορίες για τη συγγραφή του βιβλίου του Τα Παρασκήνια της Αλλαγής, ισχυρισμός που δεν έχει επιβεβαιωθεί από κανέναν άλλο.
Από το φθινόπωρο του 1983] είναι διευθυντής της εφημερίδας Το Βήμα. Το 1996 διορίστηκε Διοικητής του Αγίου Όρους από την κυβέρνηση Σημίτη, θέση που διατήρησε μέχρι το 2001. Το Σεπτέμβριο του ίδιου χρόνου ανέλαβε καθήκοντα γενικού διευθυντή και από το Σεπτέμβριο του 2003 του διευθύνοντος συμβούλου και αντιπροέδρου του Ομίλου,  που συμμετέχει στο διοικητικό συμβούλιο των εκδοτικών εταιρειών του ομίλου ΔΟΛ. Είναι πρόεδρος του Ιδρύματος Λαμπράκη (παλαιότερα Ίδρυμα Μελετών Λαμπράκη), θέση που ανέλαβε μετά το θάνατο του ιδρυτή του ιδρύματος Χρήστου Λαμπράκη το 2009, ενώ εκλέγεται πρόεδρος και διευθύνων σύμβουλος του Ομίλου, αναλαμβάνοντας ο ίδιος, εκτός από την έκδοση του Βήματος και την έκδοση της εφημερίδας Τα Νέα. Τιμήθηκε στις 20 Ιουνίου 2010 από το Οικουμενικό Πατριαρχείο Κωνσταντινουπόλεως για την προσφορά του κατά την περίοδο που διετέλεσε Διοικητής του Αγίου Όρους με το οφίκιο του Μέγα Νοταρίου του Οικουμενικού Θρόνου.
Από τον πρώτο του γάμο έχει δύο γιους, τον Παναγιώτη(τον οποίο βάφτισε ο Βύρωνας Σταματόπουλους) και τον Ανδρέα Ψυχάρη (τον οποίο βάφτισε ο Ανδρέας Παπανδρέου), ενώ είναι νυμφευμένος σε δεύτερο γάμο με τη δημοσιογράφο και μέλος του Διοικητικού Συμβουλίου του Ομίλου Χριστίνα Τσούτσουρα, με την οποία έχει αποκτήσει δύο κόρες, τη Χριστίνα (την οποία βάφτισε ο Χρήστος Λαμπράκης) και τη Σοφία (την οποία βάφτισε ο Σωκράτης Κόκκαλης).

Επιρροή

Ο Σταύρος Ψυχάρης συγκαταλέγεται στους ισχυρότερους παράγοντες της πολιτικής, οικονομικής και μιντιακής ζωής της χώρας.
Βασιλιάς της Σαουδικής Αραβίας

Ιστορία

Ο Βασιλιάς Αμπντουλαζίζ, γνωστότερος ως Σαούντ ξεκίνησε την κατάκτηση της σημερινής Σαουδικής Αραβίας το 1902, αποκαθιστώντας την οικογένειά του ως εμίρηδες του Ριάντ. Εν συνεχεία υπέταξε τη Νετζντ (1922) και την Χετζάζη (1925). Ανακηρύχθηκε Βασιλιάς της Σαουδικής Αραβίας το 1932.

Διαδοχή

Από τότε που πέθανε ο Ιμπν Σαούντ έχουν γίνει βασιλείς όλοι οι γιοι του. Οι απόγονοι του Ιμπν Σαούντ έχουν όλοι πρωταρχικό δικαίωμα στη διεκδίκηση του θρόνου. Αυτό κάνει την μοναρχία της Σαουδικής Αραβίας να διαφέρει αρκετά από τις δυτικές μοναρχίες, όπου υπάρχουν μεγάλες και σαφώς καθορισμένες βασιλικές οικογένειες και τάξεις διαδοχής.

Νομική θέση

Η χώρα κυβερνάται από τον ισλαμικό νόμο, ωστόσο αρκετοί Μουσουλμάνοι θεωρούν την κληρονομική μοναρχία ως έναν τύπο κυβέρνησης που θα πρέπει να αποφεύγεται σε ισλαμικές χώρες.
3018 Γκοντάιβα

Φυσικά χαρακτηριστικά

Τα κύρια φυσικά χαρακτηριστικά της Γκοντάιβα είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 10 ώρες και 53 λεπτά.
Μεράλ Ακσενέρ

Προσωπική ζωή

Η Μεράλ Ακσενέρ γεννήθηκε στις 18 Ιουλίου του 1956, στην γειτονιά Γκιούντογντου του Ιζμίτ του Κοτζαελί. Ο πατέρας της Ταχίρ Ομέρ και η μητέρα της Σιντίκα είναι Μουσουλμάνοι των Βαλκανίων από τη Θεσσαλονίκη. Ήταν μεταξύ των εκατοντάδων χιλιάδων που έφυγαν από την Ελλάδα για να εγκατασταθούν στην Τουρκία το 1923.
Σπούδασε ιστορία στο Πανεπιστήμιο της Κωνσταντινούπολης και ολοκλήρωσε τις μεταπτυχιακές της σπουδές στο χώρο των Ινστιτούτο Κοινωνικών Επιστημών στο Πανεπιστήμιο του Μαρμαρά, κερδίζοντας ένα Ph. D. στην ιστορία. Στη συνέχεια εργάστηκε ως λέκτορας στο Τεχνικό Πανεπιστήμιο Γιλντίζ, στο Πανεπιστήμιο του Κοτζαελί και το Πανεπιστήμιο του Μαρμαρά, πριν μπει στην πολιτική.
Η Ακσενέρ έχει περιγραφεί ως ευσεβής Μουσουλμάνος που προσεύχεται τακτικά. Είναι γνωστή στους υποστηρικτές της ως Ασένα, από την μυθικό λύκαινα.

Πολιτική

Παραιτήθηκε από την θέση της στο πανεπιστήμιο το 1994 και μπήκε στη πολιτική με τις γενικές εκλογές του 1995 ως εκπρόσωπος της Επαρχίας Κωνσταντινούπολης με το Κόμμα Αληθινού Μονοπατιού (DYP). Η Ακσενέρ ήταν Υπουργός Εσωτερικών από τις 8 Νοεμβρίου 1996 έως τις 30 Ιουνίου 1997, σε αντικατάσταση του Μεχμέτ Αγάρ, ο οποίος παραιτήθηκε, ως αποτέλεσμα της συμμετοχής του στο σκάνδαλο Σουσουρλούκ. Αργότερα αναγκαστεί να παραιτηθεί από το αξίωμα λόγω του στρατιωτικού μνημονίου του 1997.
Η Ακσενέρ επανεξελέγη στο κοινοβούλιο στις γενικές εκλογές του 1999 ως εκπρόσωπος της Επαρχίας Κοτζαελί. Αργότερα, δεν επανεξελέγη στις εκλογές του 2007 και του 2011, αντιπροσωπεύοντας την Επαρχία Κωνσταντινούπολης ως μέλος του Κόμμα Εθνικιστικού Κινήματος (MHP).
Εξελέγη αντιπρόεδρος της βουλής, παράλληλα με την Γκουλντάλ Μουμτσού, μια άλλη γυναίκα πολιτικός, που υπηρέτησε σε αυτό το αξίωμα μετά την Νερμίν Νεφτσί, η οποία εξελέγη το 1968, για να γίνει η πρώτη γυναίκα αντιπρόεδρος ομιλητής της Τουρκίας.
Διασπάστηκε με την ηγεσία του κόμματός της το 2016 λόγω της προσπάθειας του Τούρκου Πρόεδρου Ρετζέπ Ταγίπ Ερντογάν να μετατρέψει το σύνταγμα της Τουρκίας, και υποσχέθηκε να ξεκινήσει το δικό της πολιτικό κόμμα. Είναι προεδρική υποψήφιος για το 2018.
Ανακοίνωσε την ίδρυση του Καλού Κόμματος στις 25 Οκτωβρίου 2017 και αποκάλυψε το λογότυπο και τους στόχους του. "Καλώ το κίνημα των γενναίων", είπε. Στην πρώτη διεύθυνση προς τους οπαδούς, η Ακσενέρ δήλωσε ότι πίστευε ότι η Τουρκική δημοκρατία βρίσκεται "υπό απειλή" και το Κόμμα θέλει μια ελεύθερη κοινωνία και να διορθώσει τα προβλήματα του τουρκικού δικαστικού συστήματος. Η Ακσενέρ δήλωσε περαιτέρω ότι "τα μέσα ενημέρωσης δεν πρέπει να είναι κάτω από πίεση. Η δημοκρατική συμμετοχή, ένα ισχυρό κοινοβούλιο και η εθνική θέληση είναι αναντικατάστατα. Θα εκδημοκρατίσω τον νόμο περί πολιτικών κομμάτων στις σύγχρονες δημοκρατικές αρχές και τα κριτήρια της Επιτροπής της Βενετίας." Η Ακσενέρ είπε ότι πολλοί από αυτούς που είναι υπέρ της κίνησης είναι νέοι Τούρκοι πολίτες που είναι "ερεθίζονται κάτω από τους περιορισμούς" που επέβαλε η κυβέρνηση στις δημόσιες συγκεντρώσεις, την ελευθερία της έκφρασης, και τους περιορισμούς που τοποθετούνται για τα μέσα μαζικής ενημέρωσης.
Ελ Μαδριγάλ

Ιστορία

Το στάδιο εγκαινιάστηκε στις 17 Ιουνίου 1923 από τότε έχει ανακαινιστεί δύο φορές, το 1952 και το 2005. Η τελευταία ανακαίνιση έγινε για να προϋποθέτει το γήπεδο τους κανόνες του Τσάμπιονς Λιγκ, καθώς δεν τους πληρούσε. Οι πρώτοι προβολείς τοποθετήθηκαν λίγο καθυστερημένα, στις 16 Σεπτεμβρίου 1973. Οι προβολείς που τοποθετήθηκαν ήταν τέσσερις, με 9 λάμπες αλογόνου ο καθένας. Έχει σήμερα χωρητικότητα 24.890 θέσεων.
Λίμπερετς

Ιστορία

Το 14ο αιώνα, η πόλη ιδρύθηκε από Γερμανούς και Φλαμανδούς μετανάστες. Αναφέρεται σε γραπτές πηγές για πρώτη φορά το 1348 με την παλαιά της ονομασία, Reichenberg. Αναπτύχθηκε σε εμπορικό κέντρο με υπαίθρια αγορά, ωστόσο η άνθιση της τοπικής οικονομίας διακόπηκε από τον Τριακονταετή Πόλεμο, ενώ κατά τον Επταετή Πόλεμο έλαβε χώρα κοντά στην πόλη το 1757 η Μάχη του Ράιχενμπεργκ μεταξύ Αυστρίας και Πρωσίας. 
Κατά το 19ο αιώνα, στην πόλη αναπτύχθηκε η βιομηχανία μετάλλων, τροφίμων, αλλά κυρίως βαμβακιού και υφασμάτων, κάτι που της χάρισε το προσωνύμιο "η Μάντσεστερ της Βοημίας". Αποτέλεσε για κάποιο διάστημα τη δεύτερη μεγαλύτερη πόλη της Βοημίας μετά την Πράγα.
Μετά τον Α' Παγκόσμιο Πόλεμο, η περιοχή της Σουδητίας με πρωτεύουσα το Ράιχενμπεργκ αρχικά ανεξαρτητοποιήθηκε, αλλά τελικά προσαρτήθηκε στην Τσεχοσλοβακία παρά την αρχική άρνηση των Γερμανόφωνων πληθυσμών. Με τη Συμφωνία του Μονάχου το 1938, η πόλη πέρασε στη Ναζιστική Γερμανία. Μετά το τέλος του Β' Παγκοσμίου Πολέμου, οι γερμανόφωνοι κάτοικοι εκδιώχθηκαν βίαια από την πόλη και η περιοχή επανακτήθηκε από τους Τσέχους. 
Στην πόλη εδρεύει το Τεχνικό Πανεπιστήμιο του Λίμπερετς, το οποίο ιδρύθηκε το 1953.

Αθλητισμός

Η πόλη είναι έδρα της ομάδας βόλεϊ Ντούκλα Λίμπερετς και της ποδοσφαιρικής ομάδας Σλόβαν Λίμπερετς, η οποία κατέκτησε το 2002 το Πρωτάθλημα της Τσεχίας για πρώτη φορά στην ιστορία της και ξανά το 2006 και αγνωίστηκε στο Champions League.
Κόστρες

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Σινεμασκόπ

Το CinemaScope ήταν ένα φορμά κινηματογραφικής προβολής ευρείας εικόνας που χρησιμοποιήθηκε από το 1953 έως το 1967. Χρησιμοποιούνταν αναμορφικοί φακοί που επέτρεπαν την προβολή φιλμ με αναλογία 2.66:1, διπλάσια από το συμβατικό φορμά 1.33:1. Με την προσθήκη πολυκάναλου ήχου στο φιλμ, η αναλογία περιορίστηκε στο 2.55:1, και αργότερα η προσθήκη και ήχου σε οπτική μπάντα στο 2.35:1. Παρότι το CinemaScope ξεπεράστηκε από τις νέες τεχνολογικές εξελίξεις, η αναμορφική προβολή των ταινιών που ξεκίνησε με το CinemaScope την δεκαετία του 1950 συνεχίζεται ως τις μέρες μας.
Άγρια παιδιά

Υπόθεση

Μια νεανική σειρά με άποψη: στον τρόπο κινηματογράφησης, στις πραγματικές ιστορίες που βασίζεται η μυθοπλασία, στην επιλογή των φυσικών χώρων που γυρίζεται εξ ολοκλήρου. Μια άλλη πρόταση για την τηλεόραση, μια ακόμη πρόκληση για το Mega που τολμά να δοκιμάζει. Η ζωή, λένε, είναι σαν το σκέιτ. Είσαι μόνος και προσπαθείς να ισορροπήσεις. Είναι ΟΚ να πέφτεις, φτάνει μετά να μπορείς να σηκωθείς.
Μια παρέα - ο Πέτρος, ο Σπάϊκ, ο Νίκος και ο Χρήστος - διασχίζει την πόλη. Νέοι, αντιμέτωποι με την καθημερινότητα της ηλικίας τους. Μπροστά σε διλήμματα και αποφάσεις που θα κρίνουν το μέλλον τους. Ανάμεσα στην εφηβεία και την ωριμότητα. Δεκάδες διαδρομές. Στα προάστια. Στο κέντρο της πόλης. Στους δρόμους. Εκεί που γράφονται οι πραγματικές ιστορίες.

Πρώτος κύκλος (2008-2009)

Το πρώτο επεισόδιο της σειράς προβλήθηκε στις 7 Οκτωβρίου 2008 κάνοντας τηλεθέαση 16,4% στο γενικό σύνολο και 15,2% στο κοινό 15-44. Ο κύκλος ολοκληρώθηκε στις 24 Μαρτίου 2009 έπειτα από 20 επεισόδια.
Η σειρά προβαλλόταν κάθε Τρίτη στις 23:00.

Δεύτερος κύκλος

Τα Άγρια Παιδιά επρόκειτο να ανανεωνόταν και για δεύτερο κύκλο με ακόμα 8 επεισόδια. Κάτι που τελικά δεν έγινε. Σε συνέντευξη του, ο σκηνοθέτης της σειράς Χρήστος Νικολέρης, ανέφερε: "το κόστος δεν ήταν κάτι εξωφρενικό. Ο λόγος είναι ότι στην συγκυρία της οικονομικής κρίσης ελπίζαμε να πάει καλύτερα από πλευράς αριθμών. Παραμένει μυστήριο για το τι δεν πήγε καλά."
1296 Αντρέ

Φυσικά χαρακτηριστικά

Η μέση διάμετρος της Αντρέ εκτιμάται σε 25,25 ± 1,6 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,121 ± 0,017. Η Αντρέ περιστρέφεται γύρω από τον εαυτό της μία φορά κάθε 5 ώρες και 11 λεπτά.
Υψομετρική καμπύλη

Η υψομετρική καμπύλη, ή υψογραφική καμπύλη είναι μια γραφική παράσταση συχνότητας υψών που παρατηρούνται σε μια επιφάνεια, που μπορεί να αφορά μια περιορισμένη περιοχή (π.χ. μια Χώρα, ή ένα νησιωτικό σύμπλεγμα κ.λπ), ή ήπειρο (π.χ. Αφρική), ή όλη την επιφάνεια του φλοιού της Γης, ή ακόμα και επιφάνεια άλλου πλανήτη (π.χ. Αφροδίτη). Ουσιαστικά η εν λόγω γραφική παράσταση αποτιμά το ποσοστό του στερεού φλοιού που βρίσκεται σε διάφορα υψόμετρα αρχής γενομένης από τα βάθη των ωκεανών, ή από λεκάνη απορροής ηπειρωτικής περιοχής, και η οποία φέρεται ως συνεχής συνάρτηση σε γράφημα δύο αξόνων: στον άξονα υψομέτρου (κατακόρυφο) και αρνητικό βάθους, από 0 μέχρι 10, και τον άξονα άκτασης (οριζόντιο) από 0 μέχρι 100 (άξονα χ και άξονα ψ αντίστοιχα)
Όταν μια τέτοια καμπύλη καλύπτει όλη την επιφάνεια της Γης παρατηρούνται δύο βασικές συχνότητες, η μία στα 4.700 μ. βάθος και η άλλη στα 100 μ. ύψος οι οποίες και αντιστοιχούν στο μέσο βάθος των ωκεανών και στο μέσο ύψος των ηπειρωτικών. Η ανάλυση της υψομετρικής καμπύλης δεν αποκαλύπτει μόνο την αθροιστική κατανομή των υψομέτρων αλλά και την υφή του φλοιού της Γης κάτω από τους ωκεανούς και τις ηπειρωτικές περιοχές.
Η υψομετρική καμπύλη εξετάζεται ιδιαίτερα σε γεωμορφολογικές και υδρολογικές μελέτες.
Πύργοι Θερμής Λέσβου

Γεωγραφία - Αξιοθέατα

Οι Πύργοι Θερμής βρίσκονται στα ανατολικά παράλια της Λέσβου σε απόσταση 10 χλμ, Β. - ΒΔ. από τη Μυτιλήνη. Είναι γνωστοί για τους πύργους που υπάρχουν στην περιοχή τους και σε αυτούς οφείλει την ονομασία τους. Οι πύργοι Αγγελάτου και Χαδούλη, ο ενοριακός ναός του Αγίου Νικολάου (1815) με τον περίβολό του καθώς και οι βρύσες στην Παναγία Τουρλωτή και αριστερά της αμαξωτής οδού  έχουν χαρακτηρισθεί ως ιστορικά διατηρητέα μνημεία.

Διοικητικά

Σύμφωνα με το σχέδιο Καλλικράτης, μαζί με την Παναγία, αποτελούν τη τοπική κοινότητα Πύργων Θερμής που υπάγεται στη δημοτική κοινότητα Λουτροπόλεως Θερμής του Δήμου Λέσβου και σύμφωνα με την απογραφή του 2011 έχει πληθυσμό 450 κατοίκους, ενώ το 2001 είχαν πληθυσμό 372. Το 1924 συστάθηκε για πρώτη φορά κοινότητα Πύργων Θέρμης με έδρα τον οικισμό και μέχρι τις 31 Δεκεμβρίου του 2010 ανήκαν στο Δήμο Λουτροπόλεως Θερμής και αποτελούσαν Δημοτικό διαμέρισμα.